Girls Just Want to Have Fun

**Girls Just Want to Have Fun** (בעברית: **בנות רק רוצות לכייף**) הוא שיר שנכתב והוקלט לראשונה בשנת 1979 על ידי המוזיקאי האמריקאי רוברט הזאר. השיר ידוע בעיקר בזכות גרסתה של הזמרת האמריקאית סינדי לאופר, שפורסמה בשנת 1983. זה היה סינגל הבכורה של לאופר כאמנית סולו והסינגל המוביל מאלבום הבכורה שלה *[[She's So Unusual]]*. הגרסה שלה זכתה להכרה כהמנון פמיניסטי, תוך שקודמה באמצעות וידאו קליפ נלווה שזכה בפרס גראמי. למעלה מ־30 אמנים אחרים ביצעו גרסת כיסוי לשיר.

השיר היה להיט הפריצה של לאופר. הוא הגיע למקום השני במצעד הבילבורד הוט 100 והפך ללהיט בינלאומי בסוף שנת 1983 ותחילת 1984. הוא נותר אחד משירי החותם של לאופר והיה שיר פופולרי מאוד בשנות ה־80 של המאה ה־20. ברשימות של רולינג סטון & MTV: "100 שירי הפופ הגדולים ביותר 1–50", של רולינג סטון: "100 הקליפים המובילים" ושל VH1: "100 הקליפים הגדולים ביותר" הוא מוקם במקומות 22, 39 ו־45, בהתאמה. השיר קיבל מועמדות לפרס גראמי בקטגוריית "הקלטת השנה" ו"ביצוע הפופ ווקאלי הטוב ביותר". בשנת 2013, השיר הוקלט מחדש על ידי יולנדה בי קול, ונכלל בהוצאה המחודשת של יום השנה ה־30 של *[[She's So Unusual]]*.

## רקע
השיר נכתב על ידי רוברט האזר, שהקליט דגימה ממנו בשנת 1979. גרסתו של האזר נכתבה מנקודת מבט גברית. גרסתה של לאופר הופיעה באלבום הסולו הראשון שלה, *[[She's So Unusual]]*. גרסתה תוארה כ"המנון מנקודת מבט פמיניסטית, המעביר את הנקודה שכל הנשים רוצות לחוות את אותן החוויות שגברים יכולים". ג'יליאן ג. גאאר, מחברת הספר *She's a Rebel: The History of Women in Rock & Roll,* תיארה את הקליפ שלו כ"הצהרה פמיניסטית חזקה" ו"המנון של סולידריות נשית והשתוללות שובבה שחוגגת אחווה נשית".

## ביקורות

### רשימות כל הזמנים

## וידאו קליפ
יציאת הסינגל לוותה בקליפ שעלה פחות מ־35,000 דולר, בעיקר מפני שצוות השחקנים בו היה בהתנדבות. בנוסף, השאילו ללאופר ציוד וידאו מהמשוכללים שהיו באותה העת. צוות השחקנים כלל את דן אקרויד בדמותו של בלדר קונהאד, מנהל ההיאבקות המקצועית "קפטן" לו אלבנו בתפקיד אביה של לאופר בזמן שאמה הביולוגית, קטרין, גילמה את עצמה. מאוחר יותר, לאופר הופיעה בסיפורי העלילה של התאחדות ההיאבקות העולמית מול אלבנו ובפרק אורח ב"האחים סופר מריו". באותו הפרק, אלבנו גילם את מריו ואת עצמו. עורך דינה של לאופר, אליוט הופמן, הופיע כבן זוגה לריקוד. בצוות השחקנית, היו גם מנהלה של לאופר, דייוויד וולף, אחיה, בוץ' לאופר, המוזיקאי סטיב פורברט, ושלל מזכירות מטעם פורטרט / CBS, חברות התקליטים של לאופר. בקליפ של "Girls Just Want to Have Fun" ישנו אזכור לסרט "הגיבן מנוטרדאם".

לורן מייקלס (Broadway Video, SNL), אחד מלקוחותיו של הופמן, הסכים להשאיל ללאופר ציוד עריכה דיגיטלי חדש בשווי מיליון דולר, איתו היא הפיקה ויצרה דברים שונים. בתחילת הקליפ, ניתן לראותה כשהיא רוקדת עם עורך הדין שלה, ומובילה את כל השחקנים בריקוד ברחובות ניו יורק. הריקוד מסתיים בחדר השינה של לאופר בביתה. סצנת חדר השינה היא מחווה לסצנת התא המפורסמת בסרטם של האחים מרקס "לילה באופרה".

"שנת 1983 הופכת לנקודת מפנה בהיסטוריית ההעצמה הנשית. זו השנה שבה נושאים מסוימים וייצוגים החלו להשיג בולטות והאסטרטגיות הטקסטואליות של נאום שמבוצע על ידי נשים החלו להתאחד". בקליפ, לאופר רצתה להראות בצורה "מהנה" ו"קלילה" שנשים רוצות את אותו השוויון וההכרה שהיו לגברים בחברה. לפני שהקליפ מתחיל, ניתן לשמוע את "He's So Unusual".

את הקליפ ביים אד גריילס. המפיק היה קן וולס והצלם היה פרנסיס קני. התסריט שלו נכתב יחד על ידי גריילס, וואלס וסינדי לאופר. הוא צולם בלואר איסט סייד במנהטן, בקיץ 1983 והוקרן לראשונה בטלוויזיה בדצמבר 1983. הכוראוגרפיה נעשתה על ידי להקת מחול ומוזיקה בניו יורק בשם XXY, בהשתתפות מרי אלן סטרום, סינדי לי ופירס טרנר.

## מיקומי שיא
השיר יצא בסוף 1983, אך מרבית הצלחתו במצעדים אירעה בתחילת 1984. הוא הגיע לעשירייה הפותחת בלמעלה מ־25 מדינות וכבש את פסגות המצעדים שבאוסטרליה, קנדה, אירלנד, יפן, ניו זילנד ונורווגיה. הוא הגיע למקום השני בבריטניה ובארצות הברית. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה, מה שהופך אותו לאחד משיריה הנמכרים ביותר של לאופר.

ב־17 בדצמבר 1983, נכנס למצעד הבילבורד הוט 100, והתברג במקום ה־80. ב־10 במרץ 1984 עלה למקום השני, שם שהה במשך שבועיים, מתחת ל־"Jump" של ואן הלן. ב־14 בינואר 1984 נכנס למקום ה־50 במצעד הסינגלים הבריטי וב־4 בפברואר 1984 הגיע למקום השני. ב־29 בינואר 1984, נכנס למצעד הסינגלים האירי והגיע בשיאו למקום הראשון, שם נשאר במשך שבועיים. הוא שהה במצעד בסך הכול במשך שבעה שבועות. באוסטרליה, השיר הופיע לראשונה ב־100 הגדולים במצעד הסינגלים של המדינה, ב־27 בפברואר 1984. הוא הגיע לעשירייה הפותחת במצעד רק בשבוע השלישי שלו ובהמשך, הגיע למקום הראשון ב־26 במרץ 1984. הוא היה בראש המצעד במשך שבועיים ולאחר מכן, נשאר במקום השני במשך ארבעה שבועות, כש־"99 Luftballons" של ננה חוסם אותו. הוא נשאר במצעד במשך 21 שבועות והיה לשיר התשיעי הנמכר ביותר באותה השנה. בבלגיה, הופיע לראשונה במקום ה־38 ב־18 בפברואר 1984, והגיע בשיאו למקום הרביעי ב־7 באפריל 1984. בהולנד, הופיע לראשונה במקום ה־38 ב־25 בפברואר 1984 והגיע בשיאו למקום הרביעי ב־31 במרץ 1984.

בשוודיה, נכנס למקום ה־13 ב־6 במרץ 1984 והגיע בשיאו למקום החמישי ב־3 באפריל 1984. בשווייץ, הופיע לראשונה במקום ה־15 ב־1 באפריל 1984, והגיע בשיאו למקום השישי ב־29 באפריל 1984. בניו זילנד, הופיע לראשונה במקום ה־21 ב־1 באפריל 1984, והגיע בשיאו למקום הראשון ב־6 במאי 1984. באוסטריה, הופיע לראשונה במקום השלישי ב־1 במאי 1984.

## רשימות השמעה

## קרדיטים

# **מילים:** רוברט הזארד. **הפקה:** ריק צ'רטוף.
# **מילים:** סינדי לאופר, אלי גריניץ ', ג'פרי ב' קנט. **הפקה:** ריק צ'רטוף
* סינדי לאופר – שירה, קולות רקע
* ז'ול שיר – קולות רקע
* אלי גריניץ' – קולות רקע
* אריק בזיליאן – בס
* קריסטל דייוויס – קולות רקע
* ריק דיפונזו – גיטרה חשמלית
* אנטון פיג – תופים אלקטרוניים
* רוב היימן – קלידים, סינתיסייזרים
* מרתה סטיוארט – קולות רקע
* דיאן וילסון – קולות רקע

## (Hey Now (Girls Just Want to Have Fun

(**Hey Now (Girls Just Want to Have Fun** הוא הסינגל הראשון של סינדי לאופר מתוך אלבום הלהיטים שלה "Twelve Deadly Cyns...and Then Some". השיר יצא לאור ב־25 ביולי 1994, כסינגל הראשון מתוך אלבום הלהיטים והיה לשירה הראשון מאז "My First Night Without You", שנכנס למצעד הבילבורד הוט 100.

שיר זה הוא מסוגת הרגאיי. העיבוד שלו נוצר במהלך סיבוב ההופעות "Hat Full of Stars Tour" שהתקיים ב־1993–1994. הוא היה להיט גדול של לאופר, והגיע לעשיריות הפותחות במדינות רבות. בנוסף, הוא זכה להצלחה במצעדי הבילבורד שבארצות הברית. הוא הגיע בשיאו למקום הרביעי בבריטניה ובניו זילנד, המיקומים הגבוהים ביותר שלו.

### רשימת השמעה
**תקליטור סינגל אירופאי / קלטת שמע סינגל בריטית**

# "" (גרסת סינגל) – 3:39
# "Hat Full of Stars" – 4:27

**תקליטור סינגל אמריקאי ובריטי / תקליטור מקסיסינגל אירופאי**

# "Hey Now (Girls Just Want to Have Fun)" (עריכת סינגל) – 3:39
# "Hey Now (Girls Just Want to Have Fun)" (גרסת ה"קרנבל" של מיקי בנט בהשתתפות פטרה) (ערוך) – 4:09
# "Hey Now (Girls Just Want to Have Fun)" (הגרסה של סלי ורוב'ס הומ גראון בהשתתפות סנואו) – 4:16
# "Hey Now (Girls Just Want to Have Fun)" (ווסקז "Remix Pop Goes the Dancehall" בהשתתפות סנואו) – 5:04
# "Girls Just Want to Have Fun" (גרסה מקורית) – 3:54

**תקליטור סינגל יפני**

# "Hey Now (Girls Just Want to Have Fun)" (Single Edit) – 3:39
# "Hey Now (Girls Just Want to Have Fun)" (Mickey Bennett's Carnival Version featuring Patra) (Edit) – 4:09
# "Hey Now (Girls Just Want to Have Fun)" (Sly & Robbie's Home Grown Version featuring Snow) – 4:16
# "Hey Now (Girls Just Want to Have Fun)" (Vasquez Remix Pop Goes the Dancehall featuring Snow) – 5:04
**תקליטור סינגל אוסטרלי**
# "Hey Now (Girls Just Want to Have Fun)" (Single Edit) – 3:39
# "Hey Now (Girls Just Want to Have Fun)" (ווסקז רמיקס "Pop Goes the Dancehall" בהשתתפות סנואו) – 5:04
# "Hey Now (Girls Just Want to Have Fun)" (ווסקז רמיקס "Dancehall Main" בהשתתפות סנואו) – 5:50
# "Hey Now (Girls Just Want to Have Fun)" (ווסקז רמיקס "Harder Dancehall" בשהתתפות סנואו) – 5:49
# "Hey Now (Girls Just Want to Have Fun)" (Sly & Robbie's Home Grown Version featuring Snow) – 4:16
# "Hey Now (Girls Just Want to Have Fun)" (Vasquez Lounge Mix featuring Snow) – 6:12
# "Hey Now (Girls Just Want to Have Fun)" (מיקי בנט "Carnival" בהשתתפות פאטרה) (ערוך) – 4:09
**[[תקליט 12 אינץ']] אירופאי**

# "" (ווסקז רמיקס "Pop Goes the Dancehall" בהשתתפות סנואו) – 5:04
# "" (ווסקז רמיקס "Dancehall Main" בהשתתפות סנואו) – 5:50
# "" (ווסקז רמיקס "Harder Dancehall" בהשתתפות סנואו) – 5:49
# "" (הגרסה הביתית של סליי ורובי בהשתתפות סנואו) – 4:16
# "" (מיקס לאונג' ווסקז בהשתתפות סנואו) – 6:12
# "" (ווסקז " Lounge Dub" בהשתתפות סנואו) – 6:00
# "" (מיקי בנט "Carnival" בהשתתפות פאטרה) – 6:00

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי 1979
קטגוריה:סינגלי בכורה מ-1983
קטגוריה:סינגלים מ-1994
קטגוריה:סינגלים מ-2008
קטגוריה:שירי סינדי לאופר
קטגוריה:שירי מיילי סיירוס
קטגוריה:שירים באנגלית
קטגוריה:שירי גל חדש
קטגוריה:וידאו קליפים שצולמו בניו יורק
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:שירי פלטינה משולשת בברזיל
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אפיק רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס